**ЈП „КОМГРАД“ БАЧКА ТОПОЛА**

**ПЛАН ПОСЛОВАЊА ЗА 2020. ГОДИНУ**

Пословно име: ЈП "КОМГРАД"

Седиште: ул. Матије Корвина бр. 18

БАЧКА ТОПОЛА

Претежна делатност: 38.11

Матични број: 08032874

ПИБ: 101443745

Оснивач:Скупштина Општине Бачка Топола

емаил:komgrad@stcable.rs

www.komgrad.com

БАЧКА ТОПОЛА, новембар, 2019.ГОДИНЕ

ЛИЧНА КАРТА ПРЕДУЗЕЋА

ПОСЛОВНО ИМЕ: ЈАВНО ПРЕДУЗЕЋЕ КОМУНАЛНО, СТАМБЕНО, ГРАЂЕВИНСКЕ ДЕЛАТНОСТИ „КОМГРАД „ БАЧКА ТОПОЛА

СКРАЋЕНО ПОСЛОВНО ИМЕ : ЈП "КОМГРАД“ БАЧКА ТОПОЛА

СЕДИШТЕ : БАЧКА ТОПОЛА, УЛИЦА МАТИЈЕ КОРВИНА БР.18

ОСНИВАЧ : ОПШТИНА БАЧКА ТОПОЛА

МАТИЧНИ БРОЈ : 08032874

ПИБ : 101443745

ПРЕТЕЖНА ДЕЛАТНОСТ : 38.11- сакупљање отпада који није опасан

ОРГАНИЗАЦИОНИ ОБЛИК ПРЕДУЗЕЋА: јавно предузеће

РЕГИСТРОВАНИ КОД РЕПУБЛИЧКЕ АГЕНИЦЈЕ ЗА ПРИВРЕДНЕ РЕГИСТРЕ

**САДРЖАЈ**

1. OПШТИ ПОДАЦИ
   1. УВОД
   2. ИСТОРИЈАТ
   3. МИСИЈА
   4. ВИЗИЈА
   5. ЗАКОНСКИ ОКВИР КОЈИ УРЕЂУЈЕ ПОСЛОВАЊЕ ПРЕДУЗЕЋА
   6. ОРГАНИЗАЦИОНА СТРУКТУРА- шема
2. ОСНОВЕ ЗА ИЗРАДУ ПЛАНА ПОСЛОВАЊА ЗА 2020.ГОД. – АНАЛИЗА ПОСЛОВАЊА У 2019.ГОДИНИ
   1. ПРИКАЗ ПЛАНИРАНИХ И РЕАЛИЗОВАНИХ ИНДИКАТОРА ПОСЛОВАЊА
   2. АНАЛИЗА ОСТВАРЕНИХ ИНДИКАТОРА ПОСЛОВАЊА
   3. РАЗЛОГЕ ОДСТУПАЊА У ОДНОСУ НА ПЛАНИРАНЕ ИНДИКАТОРЕ
3. ЦИЉЕВИ И ПЛАНИРАНЕ АКТИВНОСТИ ЗА 2020. ГОДИНУ
   1. КЉУЧНЕ АКТИВНОСТИ ПОТРЕБНЕ ЗА СПРОВОЂЕЊE ЦИЉЕВА
   2. АНАЛИЗА ТРЖИШТА
   3. РИЗИЦИ У ПОСЛОВАЊУ
   4. КОРПОРАТИВНО УПРАВЉАЊЕ
4. ПРОЦЕНА ФИНАНСИЈСКИХ ПОКАЗАТЕЉА ЗА 2020.ГОДИНУ
   1. ПЛАНСКЕ АКТИВНОСТИ ПО ДЕЛАТНОСТИМА
5. ПЛАНИРАНИ ИЗВОРИ ПРИХОДА И ПОЗИЦИЈЕ РАСХОДА ПО НАМЕНАМА
   1. ПЛАНИРАНИ ПРИХОДИ
   2. ПЛАНИРАНИ РАСХОДИ

5.3 БИЛАНС СТАЊА

* 1. БИЛАНС УСПЕХА
  2. ПЛАНИРАНИ ТОКОВИ ГОТОВИНЕ

5.6 ОБРАЗЛАГАЊЕ СТРУКТУРУ ПЛАНИРАНИХ ПРИХОДА И РАСХОДА

ПРИХОДЕ ПЛАНИРАТИ НА ОСНОВУ ВАЖЕЋЕ ОДЛУКЕ О ЦЕНАМА НА КОЈУ ЈЕ САГЛАСНОСТ ДАЛА ЈЕДИНИЦА ЛОКАЛНЕ САМОУПРАВЕ

* 1. ЕЛЕМЕННТИ ЗА ЦЕЛОВИТО САГЛЕДАВАЊЕ ЦЕНА ПРОИЗВОДА И УСЛУГА
  2. ПРИХОДИ ЛОКАЛНЕ САМОУПРАВЕ - НАМЕНА КОРИШЋЕЊА СРЕДСТАВА

1. ПЛАНИРАНИ НАЧИН РАСПОДЕЛЕ ДОБИТИ
2. ПЛАН ЗАРАДА И ЗАПОШЉАВАЊА
   1. СТРУКТУРА ЗАПОСЛЕНИХ ПО ОРГАНИЗАЦИОНИМ ЈЕДИНИЦАМА
3. КРЕДИТНА ЗАДУЖЕНОСТ
4. ПЛАНИРАНЕ НАБАВКЕ
5. ПЛАН КАПИТАЛНИХ УЛАГАЊА
6. КРИТЕРИЈУМИ ЗА КОРИШЋЕЊЕ СРЕДСТАВА ЗА ПОСЕБНЕ НАМЕНЕ, СПОНЗОРСТВА, ДОНАЦИЈЕ, ХУМАНИТАРНЕ АКЦИЈЕ, СПОРТСКЕ АКТИВНОСТИ, РЕПРЕЗЕНТАЦИЈУ, РЕКЛАМУ, ПРОПАГАНДУ И ОСТАЛО
7. ЕДУКАТИВНЕ РАДИОНИЦЕ
8. ЗАКЉУЧАК
9. ПРИЛОЗИ

1. **ОПШТИ ПОДАЦИ**

**1.1. УВОД**

ЈП КОМГРАД Бачка Топола у сарадњи са Оснивачем у делокругу пренесених овлашћења за обављање комуналних делатности, обезбеђује условe за уредно, квалитетно и економски задовољавајуће пружање свих врста комуналних услуга грађанима општине Бачка Топола с посебним освртом на заштиту животне средине и сталну бригу о задовољству корисника наших услуга, и ти циљеви ће пратити фирму и у наредној години.

Основни циљ предузећа је континуирано пружање комуналних услуга по прихватљивим ценама.

У складу са чланом 50. Закона о јавним предузећима прописано је да за сваку календарску годину јавно предузеће доноси Годишњи програм пословања и доставља га оснивачу ради давања сагласности. Истим чланом је дефинисано да Годишњи програм пословања садржи: планиране изворе прихода и позиције расхода по наменама, планиране начине расподеле добити или покриће губитка, елементе за целовито сагледавање политике цена услуга, зарада и запошљавања у предузећу, критеријуме за коришћење средстава за помоћ, спортске активности, пропаганду и репрезентацију, инвестиције, итд.

Годишњи планови за индиректне и директне буџетске кориснике, као и остале кориснике су основ за састављање буџета општине.

Чланом 41. Закона о буџетском систему дефинисано је да су индиректни корисници средстава буџета локалне власти обавезни да припреме предлог финансијског плана на основу смерница које се односе на буџет локалне власти. На основу упутстава од 26.07.2019.године, ЈП КОМГРАД је саставило прелиминарни план пословања за 2020.годину и на основу тога Програм пословања за 2020.годину.

Основне смернице у овом Упутству дате су на основу члана 27. Закона о буџетском систему, Фискалне стратегије за 2020.са пројекцијама за 2021.и 2022.годину, Упутства за припрему одлуке о буџету локалне власти за 2020.годину и пројекција за 2021.и 2022.годину и Упутства за припрему програмског буџета. Смернице за израду годишњих програма пословања за 2020.годину је Влада донела на седници одржаној 17.октобра 2019.године, у скалду са чланом 60. Закона о јавним предузећима, где је донет Уредба о утврђивању елемената годишњег програма пословања за 2020. годину, односно годишњег програма пословања за период 2020- 2022 године јавних предузећа и других облика организовања који обављају делатност од општег интереса која је ступила на снагу 26.октобра 2019.године. Смерница садржи 10 тачака, који су неопходни за израду годишњег програма.

1. Општи подаци
2. Анализа пословања у 2019. години
3. Циљеви и планиране активности за 2020. годину
4. Планирани извори прихода и позиције расхода по наменама
5. Планирани начин расподеле добити, односно планирани начин покрића губитка
6. План зарада и запошљавања
7. Кредитна задуженост
8. План набавке
9. План инвестиција
10. Критеријуми за коришћење средстава за посебне намене

**1.2 ИСТОРИЈАТ**

Јавно предузеће је основано ради обезбеђивања трајног обављања делатности од општег интереса, као и редовног задовољавања потреба корисника производа и услуга, односно обављања комуналне делатности од општег интереса. На основу Одлуке о усклађивању одлуке о оснивању јавног предузећа за комунално стамбене грађевинске делатности „КОМГРАД“Бачка Топола од 17.Маја 2018.године Сл.лист Општине Бачка Топола бр. 11, обавља следеће комуналне делатности:

* снабдевање водом за пиће;
* пречишћавање и одвођење атмосферских и отпадних вода;
* управљање комуналним отпадом;
* управљање гробљима, сахрањивање и погребне услуге;
* одржавање чистоће на површинама јавне намене;
* одржавање јавних зелених површина;
* уређење некатегорисаних путева
* димничарске услуге
* делатност зоохигијене
* снабдевање топлотном енергијом

Јавно предузеће комунално стамбено грађевинске делатности „КОМГРАД” је основано у Суботици 16.05.1977.године. Од оснивања до данас вршено је усаглашавање регистрације овог предузећа са законским прописима да би исто 28.12.1989.године добило постојећи организациони облик – **Јавно предузеће.**

Оснивач предузећа је **Скупштина Општине Бачка Топола**, уписан код Агенције за привредне регистре Републике Србије и послује као такво. Регистрован је код Агенције за привредне регистре 22.10.2005.године.

Матични број предузећа је 08032874, и врши комуналне послове од општег интереса. Претежна делатност предузећа: 38.11, назив делатности: Сакупљање отпада који није опасан. Под решењем БД 91670/2017 и решењем Скупштине општине бр. 02-165/2017-V за директора је уписан законски заступник **Диана Домањ Дудаш**.

Предузећем управља Надзорни одбор, чији чланови су именовани од стране Скупштине општине Бачка Топола у складу са Статутом.

Председник Надзорног одбора је **Немања Симовић**, решење број 02-184/2016-V од 05.12.2016.године. Чланови надзорног одбора су: **Норберт Сатмари,** 02-129/2017-V од 03.08.2017 и **Jанош Пажа** из реда запослених**,** бр. 02/2107/-V од 21.12.2017.године. Чланови су именовани од стране Скупштине општине Бачка Топола, на мандатни период од 4 године.

Пословодни орган је директор предузећа, стручна служба врши стручне, књиговодствене, координационе послове уз надзор и налоге директора. Предузеће је подељено на обрачунске јединице по делатностима, које предузеће обавља по шеми унутрашње организације фирме. Основна питања организације рада, организациони делови и њихов делокруг, систематизација и врсте послова утврђују се у складу са Оснивачким актом и другим општим актима Послодавца, према потребама и плановима рада и развоја, тако да се обезбеди јединство процеса рада, потпуна искоришћеност производних капацитета, пуна запосленост и рационално коришћење знања и способности запослених.

**1.3 Мисија**

Наша мисија је да одржимо и унапредимо досадашњи ниво пословања, квалитет услуга, да створимо погодан амбијент за развој комуналне инфраструктуре, да унапредимо дугорочне послове са постојећим партнерима и да испунимо очекивања, како грађана и наших комитената, тако и запослених у јавном предузећу „КОМГРАД”.

Јасна оријентација ка крајњем кориснику кроз пружање квалитетне услуге дистрибуције воде, која ће задовољити квалитетом, квантитетом и здравственом исправношћу.

Планиран и стабилан развој, уз сталну имплементацију иновативних идеја и уважавање еколошких принципа.

**1.4 Визија**

ЈП „КОМГРАД” жели постати савремено, технички и технолошки опремљено предузеће, које ће развити иновативне и сигурне начине за пружање услуга из области комуналне привреде, које примењује најбоље примере светске праксе у области заштите животне средине и одрживог развоја и које ће бити препознатљиво као сервис компанија.

Предузеће се организује као јавно предузеће у циљу остваривања комуналних делатности као делатности од општег интереса, на територији града Бачка Топола и пружања услуга од значаја за остварење животних потреба физичких и правних лица у области снабдевања водом за пиће, пречишћавања и одвођења атмосферских и отпадних вода, управљања комуналним отпадом, управљања гробљима и обављања погребних услуга, одржавања улица, одржавања чистоће на површинама јавне намене, одржавања јавних зелених површина, хватања и збрињавања паса луталица, као и рада зимске службе.

**Визија** јавног предузећа за комуналне услуге ЈП „КОМГРАД” огледа се у томе да останемо угледно и успешно предузеће у областима које смо до сада обављали, тј. oбластима комуналне делатности, а које се тичу одржавања и очувања животне средине.

ЈП „Комград” жели да буде тржишнo oрjeнтисaно прeдузeће, кojе oбeзбeђуjе висoкo квaлитeтнe услугe свojим пoтрoшaчимa. Желимо дефинисати визије у облику:

- ОБЕЗБЕЂЕЊЕ КВАЛИТЕТА У ПРУЖАЊУ УСЛУГА ЈЕ ОСНОВА ПОСЛОВНОГ УСПЕХА И ДАЉЕГ РАЗВОЈА

- ПОБОЉШАТИ ОПЕРАТИВНИ УЧИНАК – желимо увести вишегодишње пословно планирање, повећати средства за инвестиционо одржавање и смањити текуће трошкове. Тежимо ка унапређењу система евиденције потрошача, желимо побољшати квалификациону структуру код запослених и смањити тржишне и техничке губитке.

- БОЉИ СИСТЕМ ЗА УТВРЂИВАЊЕ ТАРИФА И СТАНДАРДА ПОСЛОВАЊА– желимо подстицати ефикасност пословања путем увођења показатеља и мерила за праћење учинка - водомери

- ЖЕЛИМО УРЕДИТИ ОДНОСЕ СПОРАЗУМИМА, уговорима о пружању комуналних услуга, a кojи су устaнoвљeни гoдишњим Плaнoвимa пoслoвaњa.

- ЖЕЛИМО ПОВЕЋАТИ КАПИТАЛНЕ ИНВЕСТИЦИЈЕ – углавном из сопствених прихода

- СТРУЧНО СЕ ОСПОСОБЉАВАТИ – сваки наш радник својим стандардним стручним образовањем и усавршавањем активно доприноси реализацији програма квалитета

- ЖЕЛИМО ПОБОЉШАТИ ТЕХНИЧКУ ОПРЕМЉЕНОСТ

Наша визија је да делатност, која нам је поверена од стране оснивача, на територији Општине Бачка Топола буде што квалитетнија.

* 1. **ЗАКОНСКИ ОКВИР КОЈИ УРЕЂУЈЕ ПОСЛОВАЊЕ ПРЕДУЗЕЋА**

Обављање делатности предузећа регулишу следећи прописи:

* Закон о јавним предузећима („Сл. гласник РС“ бр. 15/16)
* Закон о комуналним делатностима („Сл. гласник РС“бр. 88/11 и 104/16 )
* Закон о водама („Сл. гласник РС“бр. 30/10, 93/12 и 101/16)
* Закон о јавним набавкама („Сл. гласник РС“ бр. 124/2012, 14/2015 и 68/15)
* Закон о безбедности и здрављу на раду („Сл. гласник РС" бр. 101/2005 , 91/2015 и 113/2017. др.закон)
* Закон о управљању отпадом („Сл. гласник РС“ бр. 36/2009, 88/2010 и 14/16)
* Закон о заштити потрошача („Сл. гласник РС“ бр. 62/2014 и 6/2016 – др. закон)
* Закон о раду („Сл. гласник РС“ бр. 24/05, 61/05, 54/09, 32/13, 75/14 и 113/17)
* Закон о привредним друштвима („Сл. Гласник РС“ , бр. 36/2011, 99/2011, 83/2014, 5/2015)
* Закон о порезу на додату вредности („Сл.гласник РС“ бр. 84/04, 86/04-исправка, 61/05, 61/07, 93/12, 108/13, 68/14, 142/14, 83/15, 108/16 и 7/2017)
* Закон о локалној самоуправи („Сл.галсник РС“ бр.129/2007 и 83/2014)
* Закон о рачуноводству („Сл.Гласник РС“ бр. 62/13, 30/2018)
* Закон о привременом уређивању основица за обрачун и исплату плата, односно зарада и других сталних примања код корисника јавних средстава („Сл. гласник РС“ бр. 116/14)
* Уредба о начину и контроли обрачуна и исплате зарада у јавним предузећима („Сл. гласник РС“ бр. 27/2014)
* Закон о буџетском систему („Сл. гласник РС“ бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14 и 68/15 и др. закон, 103/2015, 99/2016, 113/2017
* Закон о начину одређивања максималног броја запослених у јавном сектору („Сл. гласник РС“ бр. 68/15)
* Фискална стратегија са пројекцијама
* Одлука о максималном броју запослених на неодређено време у систему локалне самоуправе Општине Бачка Топола за 2018.годину од 16.11.2017. године
* Уредба о начину и условима за отпочињање обављања комуналних делатности („Сл.гласник РС“ бр. 13/2018 и 66/2018)
* Правилник о обрасцима тромесечних извештаја о реализацији годишњег, односно трогодишњег програма пословања јавних предузећа („Сл. гласник РС“ бр. 36/16)
* Посебан колективни уговор за јавна предузећа у комуналној делатности на територији Републике Србије („Сл.Гласник РС“ бр.27/2015, 36/2017 - Анекс I, Анекс 2)
* Појединачни колективни уговор о правима, обавезама и одговорностима запослених код послодавца ЈП „КОМГРАД” Бачка Топола oд 06.03.2018. године са изменама
* Одлука о усклађивању одлуке о оснивању јавног предузећа за комунално стамбене грађевинске делатнсоти „Комград” Бачка Топола од 17.маја 2018.године, бр. („СЛ. Лист Општине Бачка Топола, бр 11.-2018 и допуна од 27.јуна 2018.године, „Сл.лист Општине Бачка Топола, бр 14- 2018)
* Статут ЈП „Комград” Бачка Топола
* Одлука о снабдевању водом на територији Општине Бачка Топола („Сл. Лист Општине Бачка Топола“ 17/2016)
* Одлука о одвођењу и пречишћавању отпадних и атмосферских вода на територији Општине Бачка Топола („Сл. Лист Општине Бачка Топола“17/2016)
* Одлука о условима и начину снабдевања топлотном енергијом ( „Сл.лист Општине Бачка Топола 12/2016, 30/2016)
* Одлука о обављању комуналне делатности управљање гробљима и погребне услуге ( „Сл.лист Општине Бачка Топола“ 17/2016)
* Одлука о уређивању, одржавању и заштити зелених површина на територији Општине Бачка Топола ( „Сл.Општине Бачка Топола“ бр. 2/1998, 5/2002, 15/2004)
* Одлука о комуналним делатностима („Сл.лист Општине Бачка Топола“ 12/2014)
* Одлука о комуналном реду у Општини Бачка Топола од 19.марта 2015.године
* Одлука о условима за држање и заштиту домаћих животиња („Сл. л. Општине Бачка Топола“7/2001, 15/2004, 2/2011).
* Пословник о раду комисије за решавање рекламација потрошача од 25.08.2018.године
* Правилник о организацији и спровођењу пописа имовине и обавеза и усклађивању књиговодственог стања са стварним стањем у ЈП Комград –у Бачка Топола
* Други прописи којима је регулисано пословање јавних предузећа као и интерних аката, правилника као и упутства оснивача

Предузеће примењује и остале прописе из области рачуноводства (Међународни рачуноводствени стандарди, Међународни стандарди финансијског извештавања), права, радних односа, интерних аката и правилника у предузећу, као и упутства оснивача

У складу са чланом 50. Закона о јавним предузећима прописано је да за сваку календарску годину Јавно предузеће доноси Годишњи програм пословања и доставља га оснивачу ради давања сагласности. Истим чланом је дефинисано да Годишњи програм пословања садржи: планиране изворе прихода и позиције расхода по наменама, планиране начине расподеле добити или покриће губитка, елементе за целовито сагледавање политике цена услуга, зарада и запошљавања у предузећу, критеријуме за коришћење средстава за помоћ, спортске активности, пропаганду и репрезентацију.

ЈП „КОМГРАД” је сагласно Закону о водама прибавило од Министарства пољопривреде, шумарства и водопривреде - Републичке дирекције за воде – лиценцу за обављање послова у области управљања водама – Решење број 325-00-111/2018– 07 од 04.04.2018.године.

ЈП „КОМГРАД” поседује у складу са Законом о управљању отпадом, дозволу за сакупљање, складиштење, третман, одлагање и транспорт комуналног (неопасног инертног) отпада - Решење број 501-7/10- и од 03.06.2010.године.

ЈП „Комград” није још усвојио дугорочнe и средњорочне планове стратегије и развоја, и ове документе Јавно предузеће треба да донесе у складу са републичком и локалном пројекцијом и стратегијом реструктуирања јавних комуналних предузећа. Са већим степеном сигурности биће могуће утврдити дугорочну стратегију даљег развоја овог предузећа и донети дугорочни и средњорочни пословни план.

ЈП „Комград” је према критеријумима за разврставање из Закона о рачуноводству, на основу редовног финансијског извештаја за 2018.годину, разврстано у мала правна лица.

Поред основних делатности ово комунално предузеће према Статуту предузећа обавља и следеће делатности:

* 38.21 – третман и одлагање отпада који није опасан
* 36.00 – сакупљање, пречишћавање и дистрибуција воде
* 37.00 – уклањање отпадних вода
* 81.29 – услуге осталог чишћења
* 81.30 – услуге уређења и одржавања околине
* 96.03 – погребне и сродне делатности
* 35.30 – снабдевање паром и климатизација
* 33.11 – поправка металних производа
* 41.20 – изградња стамбених и нестамбених зграда
* 42.11 – изградња путева и аутопутева
* 42.21 – изградња цевовода
* 42.22 – изградња електричних и телекомуникационих водова
* 42.91 – изградња хидротехничких објеката
* 42.99 – изградња осталих непоменутих грађевина
* 43.11 – рушење објеката
* 43.12 – припремна градилишта
* 43.22–постављање водоводних, канализационих, грејних и климатизационих система
* 43.31 – малтерисање
* 43.32 – уградња столарије
* 43.33 – постављање подних и зидних облога
* 43.34 – бојење и застакљивање
* 43.39 – остали завршни радови
* 43.91 – кровни радови
* 43.99 – остали непоменути специфични грађевински радови
* 45.20 – одржавање и поправка моторних возила
* 46 – трговина на велико, осим трговине моторним возилима и мотоциклима
* 47 – трговина на мало, осим трговине мотовним возилима и мотоциклима
* 71.11 – архитектонска делатности
* 71.12 – инжењерске делатности и техничко саветовање
* 81.22 – услуге осталог чишћења зграда и опреме
* 82 – канцеларијске – административне и друге помоћне пословне делатности
* 03.12 – слатководни риболов
* 03.22 – слатководне аква културе

Предметне делатности ово предузеће у 2018.години је обављало на територији насељеног места Бачка Топола, Мићуново и Зобнатица, осим делатности урављања комуналним отпадом којом је поред горе наведених насељених места покривена и следећа насељена места Мали Београд, Карађорђево, Томиславци, Гунарош и Богарош.

Циљ оснивања јавног предузећа је развој и унапређивање трајног обављања послова делатности од општег интереса и од посебног значаја за општину Бачку Тополу.

* 1. **ОРГАНИЗАЦИОНА СТРУКТУРА- шема**

Надзорни одбор :

Немања Симовић – председник

Норберт Сатмари – члан

Јанош Пажа - члан

Директор

Диана Домањ Дудаш

Д

Служба за контролу инсталација система којима управља ЈП

Служба производних комуналних делатности – за водовод иканализацију

Служба услужних комуналних делатности

Служба за опште послове и финансије

О.ј. одрж.мреже за дист.топлотне енергије,димнич.

О.ј. за одрж.комуналних објеката –улица,путева

О.ј. за одрж. Чистоће, јавне, зелене површине

О.ј. зоохигијене

О.ј. за погребне услуге

1. **ОСНОВЕ ЗА ИЗРАДУ ПЛАНОВА - АНАЛИЗА ПОСЛОВАЊА У 2019. ГОДИНИ**

Процењени физички обим активности

Резултат пословања предузећа није једноставно утврдити било да се они утврђују у једном временском пресеку месеца, тромесечју или години. Најчешће се резултати исказују преко физичког обима или пак оствареног укупног прихода и добити.

Физички обим остварених резултата се изржава количином остварених производа или услуга у одређеном временском периоду. Физички обим као мерило резултата пословања исказује се у натуралним јединицама мере: комадима, тонама, бројем услуга итд. Физички обим је главно мерило остварених резултата пословања. Укупан приход и добит су изведена мерила која за основу имају физички обим оствареног резултата.

Пројекција обима пословања за 2020. годину

|  |  |  |  |  |  |
| --- | --- | --- | --- | --- | --- |
|  | делатност | Јед.мера  производа | План 2019. | Процена  остварења за 2019. | План  2020. |
|  | 1 | 2 | 3 | 4 | 5 |
| 1 | Снабдевање водом за пиће | М3 | 802.747 | 729.000 | 820.000 |
| 2 | Одвођење отпадних вода | М3 | 246.196 | 219.818 | 230.000 |
| 3 | Пражњење септичких јама | тура | 860 | 1820 | 1900 |
| 4 | Управљање комун.отпадом изношење смећа – | M3 | 6.948 | 32.331 | 35.000 |
| 5 | Одржавање чистоће на површинама јавне намене | М2 | 11.547.211 | 61.831.786 | 62.000.000 |
| 6 | Грејање- дистрибуција и управљање дистрибутивним системом природног гаса | M2 | 151.500 | 140.532,75 | 140.532,75 |
| 7 | зоохигијена | тура | 140 | 140 | 140 |
| 8 | Хватање и збрињавање паса луталица | Ком паса - | 140 | 93 | 150 |
| 9 | Димњичарске услуге | Ком | 200 | 130 | 200 |
| 10 | Погребне услуге- сахрана | ком | 165 | 155 | 170 |
| 11 | Одржавање банкина | м | 100.762 | 100.762 | 100.762 |
| 12 | Зимска служба - путеви | м |  | 103.715 | 103.000 |

Из приложеног прегледа се може видети да је обим производа и услуга остварен у задовољавајућем проценту, у односу на планирано, код већине делатности. Битније, али позитивно одступање се јавља код ставке планираних изнетих контејнера, пошто смо три пута оранизовали акцију за изношење смећа, уместо досадашње две. Више км пута смо очистили у зимском периоду, пошто смо укључили и оне путеве који су били у програму месне заједнице.

Пројекцију финансијских показатеља за 2020.годину треба радити на основу остварених резултата и процене.

У 2019. години је настављен тренд тешких услова пословања, првенствено се мисли на важеће цене услуга, које су неекеномске, и високе цене улазних основних материјала – гас, мазут, електрична енергија, гориво, и губитке на мрежи, стари возни парк, отежана наплата, велика потраживања и глобалне проблеме који се понављају из године у годину. Све ово је имало утицаја на резултате пословања у 2019.години, али поред свих ових узрока ЈП Комград је своју основну функцију реализовао.

ЈП Комград ће по процени у 2019.години остварити укупне приходе од 182 630 хиљаде динара, који су мањи у односу на планиране величине. На дан 31.12.2019. године укупни расходи ће износити 179 087 хиљаде динара, мањи су у односу на планирано, пошто се нису реализовали сви планирани пројекти, то јест комуналним услугама не покривали остала насеља општине Бачка Топола, због неиспуњености предуслова, мањка капацитета, ни у кадровском, ни у техничком смислу. По процени добит ће у 2019.години износити 3 милиона динара, што је на планираном нивоу. Уочава се повећање материјалних трошкова у структури укупних расхода, значајно је учешће материјалних трошкова. Укупни трошкови материјала 25.230 хиљаде динара. Учешће трошкова запослених у расходима је 48,26%.

У Билансу стања за период од 01.01. – 31.12. 2019.године најважнији елементи су имовина, обавезе, капитал, залихе. Залихе су реализоване у већој мери у односу на план, а разлог су инвестиције, пре свега у рационализацију грејања, прикљуци, водомери, итд. Потраживања су планирана на 42 милиона динара, што ће по процени бити реализовано. Значи проценат наплате је повећан, и на нивоу је од 76,25 %. Реализоване обавезе су планиране на нивоу од 1 милион динара, али на дан 31.12.2019.године, ће износити по проценама 7.617 хиљада динара, због испостављених рачуна енергената за месец децембар.

Основне приливе чине продаја и остали приливи из редовног пословања од наплате услуга физичких и правних лица. По процени стање готовине на дан 31.12. 2019.године је 10 милиона динара. Планирани токови готовине по кварталима, усклађени су са очекиваним приливима и одливима новчаних средстава из пословне, инвестиционе и активности финансирања. ЈП Комград је 07.10.2019.године уплатило 100 милиона динара на рачун буџета општине Бачка Топола на име изградње Пречистача.

Табеле су у прилозима.

2.1 Биланс стања за период од 01.01. – 31.12. 2019.године Прилог 1,

2.2 Биланс успеха за период 01.01. – 31.12.2019.године Прилог 1а,

2.4 Извештај о токовима готовина у периоду од 01.01.до 31.12.2019.године Прилог 1б

**2.1 ПРИКАЗ ПЛАНИРАНИХ И РЕАЛИЗОВАНИХ ИНДИКАТОРА ПОСЛОВАЊА**

Сви анализирани индикатори пословања недвосмислено показују да је, без обзира на сва ограничења и тешкоће којима смо били изложени у 2019.години, предузеће остварило позитиван помак у пословању и боље резултате него у претходној години.

Одступања код прихода и расхода за 2019.годину су објашњена кроз приказ позиција прихода и расхода, у Билансу успеха за 2019.годину.

Приказ планираних и реализованих индикатора пословања се налази у Прилог 2.

**2.2 Анализа остварених индикатора пословања**

Анализирани индикатори пословања показују да предузеће послује стабилно и одрживо без обзира на све изазове који се пред нас постављају. Такође је приметно да, без обзира на добре резултате постигнуте претходних година, увек постоји простор за напредак и развој. С друге стране, индикатори нам откривају и потенцијалне ризике за пословање, а у овом случају је то свакако готово неконтролисан одлив радне снаге и немогућност потпуне упражњених радних места.

Годишњи програми се раде на основу елемената које, на предлог надлежног министарства, утврђује Влада РС и у складу са донетим пословним стратегијама, и на основу анализе пословања из претходног периода.

У току обављања пословне активности предузећа, остварују се разни резултати као учинци вршења пословних функција предузећа у остваривању њихових задатака. Међутим, сви ти задаци подређени су извршењу основног задатка предузећа. Основни задатак је реализација услуга, а при томе се тежи остварењу што веће разлике у цени – у односу на цену коштања и набавне вредности), како би се из продајне цене надокнадили трошкови учињени на предмету пружања услуге и остварио известан вишак који би представљао позитиван финансијски резултат, тј добит предузећа (у складу са чланом 4. став 4 Закона о јавним предузећима). Према томе код анализирања пословања предузећа, треба поћи од реализације – продаје услуге и оствареног финансијског резултата, што представља укупан резултат пословања предузећа у посматраном периоду. Мада, остварена реализација и постигнути резултат пословања не одражавају увек успешност или неуспешност пословања тог периода, већ могу бити последица и не-активности у претходном периоду или периодима. Такође се може десити да се резултати активности предузећа искажу у будућем периоду. То значи, да се може десити да у предузећу има посебних резултата јер се појединачни задаци извршавају – нпр.побољшана организација рада, набавка потребних материјала, резервних делова, итд) али нема укупног резултата јер нпр.смањена је наплата.

Пословни приходи у 2019.години су повећани за 1% у односу на 2018.годину. Пословни расходи су за 5 % нижи у односу на 2018.годину. Број запослених у оквирима датих ограничења, то јест број запослених у 2019.години је износио 74 запослена. Инвестиције су повећане за 235% у односу на претходну годину. Значи средства уложена у инвестиције и радну снагу, као и у обуку радника.

**2.3 Разлог одступања у односу на планиране индикаторе**

Одступања су првенствено настала због непрецизно планираних података, односно разлог су непланирани издаци, на које не можемо утицати. Нпр. гориво, цена струје, цена гаса, су поскупели, а цена пружања услуга Комград-а је остала на истом нивоу и не покрива оперативне трошкове. Из свега наведеног у предстојећем периоду би требали кориговати цену пружања комуналних услуга. Отежавајућа околност је и та што су све комуналне делатности у оквиру једног предузећа. Истовремено имамо повећане трошкове, јер смо доста ствари одрађивали у ходу. Новим методама књижења је изазвао благи пад позитивних трендова, и приходи и расходи су скоро на истом нивоу. И даље смо интензивирали рад, и инвестиције, улагање у бушење бунара, улагање у грејање, постављање гаража, проширење дворишног дела, итд. И исто тако нисмо могли све планиране активности реализовати, пошто се нису стекли услови за преузимање комуналне делатности у насељима наше општине, те зато није реализован планирани приход из тих врста послова.

1. **ЦИЉЕВИ И ПЛАНИРАНЕ АКТИВНОСТИ ЗА 2020. ГОДИНУ**

Сходно наведеном, активности ЈП Комград-а у 2020.години и наредне две фискалне године биће усмерене на следеће послове:

* одржавање и ширење комуналних услуга (водоснабдевање, прикупљање и одношење смећа, управљање отпадним водама, јавна хигијена, уређење и одржавање зеленила)
* заштита животне средине,
* екологија и очување животне средине

Између осталог, сврха израде овог документа је и да се створе услови да се јавна средстава која уплаћују грађани и други субјекти из привредне сфере, користе рационално и у складу са потребама наших грађана. У сврху сачињавања овог документа прибављени су подаци из ранијих периода, потом су исти анализирани и у форми плана уобличени.

Основни циљеви и приоритети у наредном периоду треба да буду смањење јавног дуга, зато треба интензивирати степен наплате мада у данашњим условима то је све теже и теже, пре свега због мигарције радне снаге, али и због социјалних случајева, којих нажалост има све више и више.

Основни циљ предузећа је континуирано пружање комуналних услуга по прихватљивим али економичним ценама. ЈП „Комград” Бачка Топола приходе остварује из сопствених извора, пружајући услуге из основне и споредне делатности Предузећа. Поред наведених сопствених извора прихода, за финансирање улагања у инвестициону изградњу, која је од примарног значаја за несметано функционисање система, Предузеће користи изворе из буџета Општине Бачка Топола.

Везано за инвестиције, по упутству оснивача приоритет ће имати програми, односно инвестиције које су започете у 2019.години или ранијим годинама. У 2020. години требало би продати отписана и некоришћена возила и обновити возни парк, купити цистерну за пиће, улт...

У том смислу, у наредном периоду укупно пословање и развој Предузећа, треба у што већој мери подредити унапређењу и развоју поверених комуналних делатности, у правцу:

1.повећања степена доступности комуналних услуга, паралелно повећању свести грађана

2.веће поузданости и стабилности код пружања комуналних услуга и унапређење организација и ефикасности рада

3.бољег квалитета пружених услуга по захтевима корисника „Комград”-а, а који се примењују у најразвијенијим европским државама.

4.примена информационих и технолошких развитка

5.заштита животне средине

**Специфични циљеви** које планирамо да остваримо у наредној години су:

- континуирано и ефикасно водоснабдевање грађана и привреде у насељеном месту Бачка Топола и изван Бачке Тополе;

- повећање капацитета филтера Фабрике воде и

- смањење броја паушалних претплатника у односу на 2019.годину; уградити водомере- преостале микроводне заједнице прикључити на градску водоводну мрежу

- смањење броја нелегалних прикључака на грејну мрежу и повећање броја корисника даљинског грејања

- повећање броја изграђених прикључака на водоводну и на канализациону мрежу

- унапређивање капацитета техничког сектора у делу који се односи на грађевинске машине

- повећање обима пружања услуга изношења смећа у граду и приградским насељима

- побољшање квалитета већ постојећих услуга и скраћивање времена извршења тих услуга (нова специјална возила за одношење отпада, комунална машина, итд)

- одржавање финансијског положаја Предузећа

- повећање наплате извршених услуга у свим делатностима – у односу на 2019.годину

- реализација предвиђених инвестиција - логички след инвестиција од 2019.године

- стална брига о запосленима – примена савремених мера безбедности и заштите на раду –ХТЗ опрема и одржавање броја запослених на планираном нивоу

-унапређивање професионалних капацитета запослених кроз обуке, образовање и усавршавања, у складу са могућностима

- едукација грађана за селекцију отпада – наставак едукативне радионице и интензивирање сарадње са организацијам на плану селективног прикупљања отпада – поставњање контејнера за папир, пвц, и стакло у граду Бачка Топола

- стално унапређивање опремљености возног парка

- спровођење ценовне политике

- проширивање, у територијалном смислу у складу са Законима – покривање осталих насељених места у општини Бачке Тополе

-даљи развој и осавремењивање погребне делатности

- стварање услова који ће омогућити несметано коришћење регионалне депоније, то јест трансфер станицу у наредних 3-5 године

- завршетак легализације привременог прихватилишта, и оспособљавање локације за примање паса

- повећање рејтинга „Комград”-а

Међу циљевима и даље треба да буде проширивање делатности Комграда на остала насељена места у општини. Али све док не будемо имали све предуслове, капацитете, покривање не можемо реализовати.

**3.1 КЉУЧНЕ АКТИВНОСТИ ПОТРЕБНЕ ЗА СПРОВОЂЕЊE ЦИЉЕВА**

Остваривањем наведених циљева би се значајно повећала могућност да се задржи и унапреди постојећи ниво квалитета комуналних услуга као допринос одрживом развоју и заштити животне средине у локалној заједници.

Да би се приближили остварењу зацртаних циљева потребно је да реализујемо следеће:

* уградња водомера код паушалних корисника и да укинемо микроводне заједнице
* очитавање водомера на месечном нивоу и континуирано баждарење
* реконструкција, замена најкритичнијих делова постојеће водовоне мреже
* искључивање празних кућа са водоводне мреже
* изградња нових прикључака на постојећу и новоизграђену водоводну и канализациону мрежу
* решавање проблематике атмосферске канализације и континуирано чишћење атмосферске канализације
* интезивирање наплате потраживања од корисника комуналних услуга, санкционисање и ускраћивање услуга потрошачима који не плаћају искоришћене услуге
* донети средњoрочни и дугорочни план пословања
* стално праћење развоја комуналних делатности кроз набавку литературе
* запошљавање нових радника до максималног дозвољеног броја запослених
* поднети оснивачу захтев за усклађивање цена комуначлних услуга – тражити повећање цене да бисмо могли постићи принцип довољности цене да покрије пословне расходе
* одржати добру сарадњу са корисницима наших услуга /континуирана комуникација са корисницима – и организовати изјашњавање корисника комунланих услуга о квалитету пружања комуналних услуга
* пратити конкурсе и учествовати на њима
  1. **АНАЛИЗА ТРЖИШТА**

Анализа тржишта је комплексан процес који захтева не само познавање тржишних сегмената, већ и методологију којом се врше мерења релевантна за стварање слике о томе ко чини наше тржиште и какви су услови. Тржиште је у константној промени, а предузеће које намерава да опстане мора пратити те промене.

Јавно предузеће „КОМГРАД” обавља комуналну делатност од општег друштвеног интереса и као такво ужива монопол на тржишту. Покрива површину од 400 км2 на којем живи 29.343 становника у 22 насељена места и велики број околних салаша. Град Бачка Топола као центар општине са око 13.000 становника тежи да постане седиште од регионалног значаја. Анализа купаца укључује економску ситуацију у земљи, односно платежну моћ купаца, штедњу становништва и концепт потрошње. Што се тиче понуде „Комград”-а реч је о услугама које су од виталног значаја за живот становништва и функционисање привреде. Оно што се битније одражава на пословање предузећа и његову ликвидност је опадање платежне моћи поторшача у свим категоријама што, самим тим, ствара њихову немогућност измирења обавеза према предузећу. Већи део становништва се бави пољопривредом, воћарством, сточарством. Анализа добављача укључује техничко – технолошко окружење, где се уочава изузетно висок тренд раста. Предузећу стоје на располагању бројне могућности за унапређење свог пословања, кроз модернизацију процеса и технологија, које су лимитиране расположивим финансијским средствима. Са друге стране Закон о јавним набавкама пружа могућност да се, укључивањем конкуренције, дође до повољних цена производа и услуга на тржишту, кроз дефинисане рокове плаћања. Град Бачка Топола има развијен културни живот и велики туристички потенцијал. Релативно развијена привреда позитивно утиче на пословање предузећа, пошто су непосредни корисници услуга поред становништва, фабрике и институције. Привредни потенцијал се огледа у фабрикама, које успешно послују у нашој општини, а то су: „Foamtech”**,** „Pottker”, „Usluga AD”, „Capriolo doo”, Sat-Trakt doo„ ,„EM Commerce doo”. „Midmas doo”... На наше пословање негативно утиче затварање многих привредних субјеката, рационализација у оквиру послујућих, а као резултат тога произилази велики број незапослених. Неопходно је предузети активности, које за циљ имају промену свести грађана о заштити човекове околине и уложити много већа средства у екологију, као и у инфрастурктурални развој.

**3.3 Ризици у пословању**

Проблем управљања ризицима егзистира као глобални проблем који захтева решења. Без управљања ризицима пословања одрживи успех није реалан. Предузеће може, у пословању током 2020.године, бити изложено различитим врстама ризика. Ризик је било који догађај или проблем који би могао неповољно утицати на постизање стратешких и оперативних циљева предузећа.

Фактори ризика могу бити унутрашње (организациона структура, систематизација радних места, стил вођења фирме, комуникација унутар обрачунске јединице, као и комуникација према корисницима комуналних услуга, интерне контроле, компетенција особља) као и спољашње (тржишни, друштвени, поплаве, итд). Прихваћен је став да кад говоримо о управљању ризика онда се говори о управљању пројектима. Значи да ли ћемо уговорену обавезу завршити до уговореног рока, и да ли можемо све планиране параметре уважити узимајући у обзир капацитете фирме. Зато генерално гледајући управљање ризицима можемо третирати као управљање организацијом.

Постоји реална опасност да се јави **ризик одлива радника**. У протеклим годинама смо остали без доста квалитетне радне снаге, која се одлила из разноразних разлога. Даље на снази је забрана запошљавања, ово може представљати највећи ризик и квантитативно и по утицају на пословање. Утицај овог ризика на пословање делимично може смањити радно ангажовање по различитим врстама уговора или преко програма јавних радова. У овом плану највише нам помаже програм оснивача који се односи на јавне раднике. Ризик је у томе што смо због обима пословања у 2019.години, и због непредвиђених радова, прекорачили ту врсту уговора.

За фирму ризик представљају и ненаплаћена потраживања из ранијих година, што нећемо ни моћи реализовати због застарелости предмета. Превисоки су трошкови и за накнаду за исплату извршитељима. Уклупан износ за извршитеље је износио 1.555.730,33 динара.

Грејање представља једно од најкритичнијих поља за пословање, због набавке енергената и због непокривених оперативних трошкова. Снабдевање топлотном енергијом вуче са собом велики ризик за пословање, јер је могуће да се цене коригују навише и ретроактивно, нпр. у случају гаса. Исто тако може да дође до непредвиђене хаварије, а поучени из претходних година, када смо на овом плану имали губитак. Због тога је реално могућ мањи профит због нагомилавања губитака који се односе на грејање. У 2019. години је извршено велико улагање у модернизацију система грејање, то јест набављено је 8 гасних генератора, који су уграђени на појединачне зграде, а тиме смо отклонили систем грејање на мазут. Ризик је у томе, што је целокупна инвестиција покривана од стране јавног предузећа. Овај ризик можемо компензовати тако што ћемо привући већи број корисника, јер се наплата и даље врши на основу м2 уместо потрошене количине гаса, што би било логичније. У неколико задњих година је и валутни ризик био значајан, када је у питању тржиште гаса, јер цена природног гаса зависи од курса долара. С обзиром на тендецију пада курса долара у задње време овај ризик може постати значајан тек у другој половини године.

Тржишни ризик, тј.битнија промена цена улазних компоненти материјала, енергената, опреме и услуга може представљати битно оптерећење за пословање с обзиром на начин формирања и одобравања цена комуналних услуга. Уколико не дође до усклађивања наших цена с тржишним условима, ово ће бити значајно оптерећење за пословање чак и можемо исказати губитак у пословању што није у нашим циљевима. У обзир треба узети и ризик од немогућности наплаћивања комуналних услуга.

Ризик је и дотрајали возни парк, што смо већ делом обновили, али и даље нас чека решавање овог проблема и улагања у исти. Проблем је и недовољан број машина, у ствари исте машине се користе у више обрачунских јединица. Ако нпр. Улт ради водоинсталатерске послове, чишћење јаркова, копање, итд.онда не можемо у исто време урадити остале, основне задатке, као што је уређење сеоских илегалних сметлишта.

Још један од ризика је и непредузимање потребних активности на смањењну губитка воде у мрежи, пошто је то у недовољној мери праћено.

Ризик ће изазвати и пројекат изградње Пречистача отпадних вода. ЈП Комград је 7.октобра 2019.године у складу са скупштинском одлуком уплатило 100 милиона динара на буџетски рачун оснивача.

У 2019.години смо хтели проширити делатност и на насељено место Стара Моравица, мада нисмо имали предуслове и капацитете, те из тих разлога нису извшрени потребни поступци од стране оснивача, тако да проширивање пословање на остала насељена места и даље представља један од највећих ризика.

**3.4 Корпоративно управљање**

Корпоративно управљање подразумева скуп правила по којима функционише унутрашња организација јавног предузећа, избор директора и чланова органа управљања, надзор од стране јединица локалних самоуправа као оснивача, систем планирања и извештавања и мерење постигнутих резултатат јавних предузећа у циљу транспарентности њиховог рада.

Увођење корпоративних правила и корпоративног управљања у јавним предузећима један је од приоритета од националног значаја, па је и сам Закон о јавним предузећима, који настоји да, у складу са циљевима из приоритетних структурних реформи, уведе новине и унапреди стање у три сегмента:

1) управљање и руковођење;

2) стратешко и текуће планирање;

3) контрола пословања јавних предузећа;

Код управљања и руковођења највише одредби у Закону о јавним предузећима односи се на услове и процедуре око избора и именовања директора и чланова надзорних одбора (пооштрени су услови које треба да испуњавају кандидати али је задржано решење да се један члан НО бира из редова запослених, а саме надлежности директора и НО нису битније мењане). Скупштина општине Бачка Топола, као оснивач ЈП,,Комград”, је већ по овим критеријумима именовала Надзорни одбор и директора у 2017-тој години, придржавајући се прописаних строгих услова које чланови и директор морају да испуњавају. У сегменту стратешког планирања Законом је прописано да је јавно предузеће дужно да у року од годину дана од ступања на снагу овог закона донесе дугорочни и средњорочни план пословне стратегије и развоја. Ову обавезу ће ЈП „Комград” испоштовати у што краћем временском периоду. Контрола пословања јавних предузећа, основаних на локалном нивоу, регулисана је законом и то на начин да су јавна предузећа дужна да годишње програме пословања и кварталне извештаје достављају оснивачу. У складу с тим, ЈП „Комград” редовно доставља кварталне извештаје о степену усклађености планираних и реализованих активности из програма пословања, као информацију, о чему оснивач извештава надлежно министарство.

У 2019.години учињени су први, значајни кораци ка увођењу основа корпоративног начина управљања предузећем, у циљу постизања повољније економске позиције и економског развоја кроз:

•Побољшање пословних резултата предузећа и оперативне ефикасности;

• Смањивање трошкова предузећа;

• Подизање вредности имовине и

• Остваривање боље репутације предузећа

Предузеће је 20.06.2019.године, под бројем 432/2019 закључило уговор са Севои груп доо из Београда за изградњу финансијског управљања и контроле, тако да као наставак те активности у 2020.години, предузеће ће наставити са активностима: даље ћемо усавршавати информациони систем, који се односи пре свега на аутоматизацију послова, даље давање месечног извештаја, израда месечних планова, и праћење истих, стучна сарадња са осталим предузећима, интерна ревизија.

1. **ПРОЦЕНА ФИНАНСИЈСКИХ ПОКАЗАТЕЉА ЗА 2020.ГОДИНУ**

Процена прихода и расхода и резултата пословања за 2020.годину је вршена на бази књиговодствених података. Процена је да ће укупни приходи износити 204 милиона динара, док ће расходи бити 203 милиони динара. Најзначајнији су приходи од наплате водовода и приходи од одношења и депоновања комуналног отпада из домаћинстава.

Приходи које ће предузеће остварити преко Општине, односе се на одржавање чистоће на јавним површинама, приходи по основу услуга јавне хигијене, одржавање некатегорисаних путева, уређење јаркова, уређење банкина, услуге везане за привремено приватилиште паса луталица. Ради се о одобреним наменски буџетским средствима, ставке које треба да буду на нивоу од 2019.године, придржавајући се начела рационалности и штедње.

Убеђени смо да су планирани финансијски показатељи за 2020.годину реални приказ остварења резултата пословања у условима у којима ће предузеће функционисати наредне године. Планирани добитак из редовног пословања пре опорезивања за 2020.годину ће бити 500.000 динара. Овакав начин планирања и пословања ће нам омогућити да предузеће не дође до губитка, а никако не обезбеђује улагање у развој и модернизацију комуналног система у општини Бачка Топола.

**4.1 ПЛАНСКЕ АКТИВНОСТИ ПО ДЕЛАТНОСТИМА**

**Водовод и канализација**

ЈП Комград врши производњу, прераду и снабдевање насељеног места Бачка Топола са хемијском и бактериолошки исправном водом за пиће. Комунална делатност по овој одлуци значи захватање, пречишћавање, прерада и испорука воде водоводном мрежом до мерног инструмента потрошача.

ЈП Комград ће инвестирати у континуитету у Фабрику воде као и планску документацију са циљем проширивања капацитета, али све у складу са технолошким процесима и захтевима ЕУ. Постојећу технологију бисмо задржали, али уколико се наметне адекватно решење за европске стандарде у том случају ћемо морати увести потпуно нове процесе.

ЈП Комград ће и у 2020.години вршити одржавање и изградњу водоводних прикључака и хидрограђевинских објеката. Учествоваћемo заједно са оснивачем и у изградњи канализационе мреже, који треба да буде у склопу са изградњом пречистача отпадних вода. Свакодневно је предвиђен и рад фекалне цистерне за извлачење и превоз отпадних вода и фекалија из септичких јама индивидуалних домаћинстава до чијих локација још није изграђена канализациона мрежа, а све у складу са Акционим планом за достизање граничних вредности за емисије воде.

Даље треба пратити, поправити, одржавати и баждарити вододомере. Треба наћи начин, да ли казненим одредбама наметнути да свугде буде уграђен водомер, а да се потрошња воде не наплаћује на основу паушала. Пројекат са даљинским очитавањем водомера ће бити настављен. До сада је већ уграђено 540 комада такве врсте водомера.

Велики акценат стављамо и даље на испитивање квалитета воде за пиће. Закључен је уговор са Заводом за јавно здравље, где се врши испитивање у њиховим лабораторијама. Велика пажња посвећује се контроли квалитета воде за пиће, с обзиром да је реч о основној животној намирници за пиће, за припремање хране и обављање основних хигијенских потреба становништва, а самим тим ЈП Комград има и велику одговорност.

Чишћење атмосферских канала и даље треба да буде приоритет, и то наравно на некој приоритетној бази и треба кренути од оних најкритичнијих делова града. Посао треба извршити машински а и ручно у неким неприступачним деловима.

У плану је била и набавка цистерне за пиће за 2019.годину, али због недостатак средстава за ту намену, није набављена. Али како би ЈП Комград био спреман за евентуалне потребе грађана у топлим летњим данима, треба набавити мобилну цистерну, која би могла да се постави на било коју локацију у зависности од указане потребе. Планирамо да ће цистерна за пиће бити набављена из општинког буџета.

Потребни алати за службу водовода: шведкса клешта од 2,6/4, 1, убодна тестера за метал, фле мањи, бушилица за бетон, детектор за проналажење цурења и за инсталације струје, машина за одгушење канализације, и машина за подбушивање пута, убодна тестера за дрво или циркулар, бушилица са акумулатором, ласером уграђен мерач до 80 м, алуминијумска мердевина, извлакач за цеви, пумпа за фекалну цистерну, цеви 100 за фекалну цистерну, и фекална пумпа са ножем, као и саобраћајни знакови – радови на путу, и камион.

**Услужна комунална делатност**

Јавно комунално предузеће „Комград“пружа следеће услуге :

-Услуге сакупљања комуналног отпада из стамбених, пословних и других објеката, његово одвожење, третман и безбедно одлагање, укључујући управљање, складиштење депонија.

- одржавање чистоће на површинама јавне намене

- одржавање јавних зелених површина

- делатност зоохигијене која обухвата послове хватања, збрињавања, ветеринарске неге и смештаја напуштених и изгубљених животиња у прихватилишта, нешкодљиво уклањање лешева животиња са површина јавне намене

- чишћења и уклањање снега и леда са општинских путева на улицама, трговима и другим површинама јавне намене.

- димњичарске услуге

У наредној 2020.години ћемо и даље радити те услуге. Треба да планирамо набавку опреме, као и радно возило.

**Одвожење и депоновање отпада**

Ово је још једна од основних делатности којом се Јавно предузеће бави, на основу општинске одлуке и Закона о комуналним делатностима, основа ове делатности је сакупљање комуналног отпада, његово одвожење, третман и безбедно одлагање. Већина корисника има адекватне посуде за смеће, али с обзиром на честа кабања и оштећења, вршимо и замену канти за сакупљање отпада из домаћинства, искључиво уколико су измирени сви рачуни према комуналном предузећу.

Физички обим пословања ове радне јединице је уређен планом и програмом сакупљања и одвожења отпада. Рад се врши свакодневно са 4 аутосмећара, који сакупљају отпад из индивидуалних и колективних домаћинстава на територији Бачке Тополе, Гунароша, Малог Београда, Томиславаца и Његошева. Пружање услуга одношења комуналног отпада организовано се обавља за око 7200 домаћинстава и 500 предузећа и предузетника свакодневно, по тачно одређеним реонима и данима у недељи. Превоз отпада такође се обавља и са 2 аутоподизача, чији је опис посла сакупљање и превоз индустријског отпада контејнерима запремине 5м3. Предузеће има контејнере од 1,1 м3. Обe величинe су понуђене за изнајмљивање свим радним данима. У нашим плановима ћемо предвидети набавку нових контејнера и поправку већ постојећих. Потребно је избетонирати испод контејнера, због глодара који представљају велики проблем у стамбеним блоковима. У току 2018.године, после дужег периода спроведене су пролећна и јесења акција сакупљања и одвожења чврстог и кабастог отпада. У 2019.години смо ове акције интензивирали. Два пролећна и два јесења акција сакупљања и одвожења отпада смо извршили и у оквиру ње је постављен и испражњен укупно 120 контејнер.

У 2019.години смо отпочели сарадњу са Регионалном депонијом Суботица. Из досадашње праксе можемо закључити да ће то за предузеће бити додатно оптерећење како у техничком тако и у оперативном смислу, али је у плану за наредну годину да у потпуности пређемо на овај систем сакупљања и депоновања отпада. И надаље ће у овом смислу постојати проблеми, које ћемо заједнички решавати са оснивачем, али ће терет пасти и на грађане који ће се морати прилагодити на нови начин одлагања отпада.

На одржавању, сабијању и депоновању отпада на градској депонији и на сеоским илегалним депонијама свакодневно раде машине утоваривач, компактор и бомаг. У нарадном периоду и даље смо мишљења да би требало набавити нови Улт за ту врсту послова. Неопходно је и испланирати санацију илегалне депоније. Због несавесности појединаца велики еколошки проблем представљају дивље депоније. У наредном периоду желимо увести и систем на основу којег ћемоод грађанства и привредних субјеката стрикно тражити да поштују кућни ред. Наиме, ЈП Комград ће осим отпада из наменсе канте, додатни комунални отпад однети само искључиво ако буде лагерован и одложен поред канте у завезаном џаку. Супротно томе, све што буде одложено у пластичним кесама, разним шерпама, посудама од фарбе, картонским кутијама, папирним џаковима, и слично ЈП Комград неће однети. Исто тако у складу са општинском одлуком нећемо однети шут, земљу, металне предмете, отпад животињнског порекла и кабасти отпад. За кабасти отпад ЈП Комград ће и надаље организовати пролећне и јесење акције чишћење града.

**Одржавање чистоће на јавним површинама**

Комунална делатност одржавања чистоће на површинама јавне намене обавља се према годишњем програму, који доноси Јавно предузеће „Комград”, на које сагласност даје Скупштина Општине Бачка Топола. Ове услуге су предмет уговора између јавног предузећа и оснивача. Истовремено бисмо желели обухватити и послове, који се односе на уклањање сувих, болесних стабала, вађење дрва, итд. Исто тако планом ћемо предвидети пражњење и одржавање чистоће на јавним површинама, парковима и главним саобраћајницама. Јавне површине (тротоари, паркинзи, коловози, бициклистичке стазе) чисте се плански, а ова врста послова предвиђа чишћење јавних површина ручно метлом, сакупљање разбацаног отпада, као и пражњење уличних канти и сл. Ови послови се одвијају несметано и данима викенда, као и празницима.

**Одржавање зелених површина**

У оквиру наших задатака је уређивање цветних површина, одржавање травњака, живица и дрвећа, хемијска заштита биљака на јавним површинама и њихово чишћење. Ови послови су сезонског карактера и изискују стручан и одговорани приступ.

Радови на јавном зеленилу су најинтензивнији у центру града – што зајединички користе сви грађани, дуж важнијих саобраћајница, трговима, градској плажи, дечијим игралиштима, док се на другим зеленим површинама одвијају по потреби, а ту пре свега мислимо на окућнице напуштених или ненасељених објеката.

За уређење града неопходна је набавка сезонског цвећа (пролећног и јесењег), припрема земљишта за садњу, садња, одржавање, заливање, прихрањивање, као и набавка и постављање жардињера, саксија и цветних аранжмана.

**Служба зоохигијене и прихватилишта за напуштене животиње**

У привременом прихватилишту се води рачуна о напуштеним животињама, што подразумева редовно храњење, обезбеђење санитарних услова – редовно чишћење, прање и дезинфекција боксова, обављање дератизације, као и свакодневни надзор здраственог стања од стране ветеринара. Током 2018.године смо увели акцију „ Удоми ме“, која је постала веома популарна међу грађанима, не само у општини Бачка Топола, већ и у нашем окружењу. Решењем од 30.09.2019.г., под бр: 370-323-2733/2019-05., Републички ветеринарски инспектор је забранио хватање паса луталица, пошто нисмо испоштовали правилник у смислу ухвати-стерилиши и пусти програм. Ове године смо увели воду, и покренута је легализација. Извршено је и проширење капацитета, као и извршена је обука сарадника из области добробити животиња. Записником је одређено да треба изградити просторије у складу са правилником, а ове планове можемо реализовати само уз помоћ оснивача.

Планирамо наставити и са превозом угинуле стоке у Ветеринарску установу за сакупљање, прераду и уништавање споредних производа животињског порекла “Протеинка” у Сомбору или већ одговарајућу институцију. За ову услугу треба склопити уговор са оснивачем, пошто је то за пољопривредника бесплатна услуга.

**Зимска служба**

Зимска служба, веома битна активност у току зимског периода, под нашом је надлежношћу, те стога плански и систематски приступамо у обављању овог посла и у периоду пред нама, а све у складу са Планом зимске службе. И даље смо задужени за одржавање путева првог и другог приоритета, тротоара... За правна лица бисмо омогућили соли за посипање испред пословних објеката. Сматрамо да је потребно подићи свест грађана на значај и обавезу чишћења снега испред својих окућница. За наредну 2020.годину ћемо набавити солара и потребну опрему за зимску службу. До почетка зимске службе је достављен оперативни план за зимску службу 2019/2020.

**Димњичарске услуге**

Димничарске услуге врше се у циљу обезбеђивања исправног функционисања димоводних и ложишних објеката и уређаја и спречавања загађивања ваздуха, као и ради превентивне заштите живота и имовине од пожара. Oву услугу обављамо на територији општине Бачка Топола, те сходно томе излазимо на терен по позиву месних заједница. Циљ нам је стварање услова за безбедну припрему уочи грејне сезоне.

**Грејање**

Грејна сезона почиње 15.октобра и завршава се 15.априла. На основу општинске одлуке о условима и начину снабдевања топлотном енергијом од 6.октобра 2016.године, Јавно предузеће је одговорно за одржавање и функционисање система даљинског грејања на територији града Бачке Тополе. У надлежности ЈП „Комград” је и провера исправности, и одржавање свих уређаја који се користе, а то је уједно и обавеза предузећа, а током 2018.године урадили смо и мапу корисника, да бисмо могли тачније утврдити ко су наши корисници, евентуално илегални корисници, а овај поступак смо наставили и у 2019.години, те намеравамо и у 2020.години.

У 2019.години смо рационализовали систем грејање, и мазутна котларница је отклоње, тако што смо уградили гас генреаторе. Овим пројектом, увођења гас генератора желимо привући нове кориснике. Циљ нам је да покривамо цео систем. А овакав приступ би омогућио да покријемо наше трошкове. У наредном периоду хтели бисмо наплатити грејање на основу м3 уместо м2. У 2019.години смо остварили велике губитке, што смо морали покрити из осталих делатности. Грејање ће бити и у наредном периоду у губитку, пошто цене су и даље социјалне, а не покрију оперативне трошкове.

**Погребне услуге и рад гробља**

На основу општинске одлуке о обављању комуналне делатности управљање гробљима и погребне услуге, ЈП „Комград” врши сахрањивање, одржавање гробља на сенћанском и на моравичком путу, односно одржава спомен обележје, као и капеле.

Циљ код погребнe услуге je уређење и модернизација погребних услуга.   
Првобитно морамо анализирати стање погребне делатности, како функционише погребна делатност, мапирање гробља, поступак прузимање и уређења градских, приградских, сеоских гробаља, предлог поргебних пакета.

Јавно предузеће не поседује у довољној мери информацију о гробним местима, корисницима, вођењу свеукупне евиденције о преминулима, интернет објавама, типовима услуга, генерално и моделима наставка одржавања гробног места, који преузимају наследници. Као проблем можемо навести и недовољно унапређен однос са странкама, а проблем је и лоша наплата потраживања, као и потреба за квалитетнијом комуникацијом са заинтересованом јавношћу. Поступак преузимања и уређења сеоских гробаља је комплексан поступак, који тражи добру припрему и комуникацију локалне самоуправе, меснних заједница и Јавног предузећа.

Зграда капеле, као и опрема су дотрајали. Целокупну опрему смо обновили у капелама. Потребно је инвестирати у згради, као и поправка кровне конструкције, која прокишњава. Поставили смо и надзорни систем – камере, због учесталих крађа и намета вандала.

Желимо уредити и окружење и наручити пројекат за уређење розаријума и урне зида.

Желимо даље проширивати мрежу гробнице, у ствари изградити довољан број гробних места за сахрањивање грађана. Желимо увести пакете погребних услуга, како бисмо што боље одговарали захтевима наших корисника. Понудићемо и као нову услугу одржавање гробних места. У 2019.години смо наручили свеобухватан план за пројектовање гробаља, који у себи садржи ограду и источном гробљу, визуелни дизајн за зид урни и проширење истих.

1. **ПЛАНИРАНИ ИЗВОРИ ПРИХОДА И ПОЗИЦИЈЕ РАСХОДА ПО НАМЕНАМА**

**5.1 ПЛАНИРАНИ ПРИХОДИ**

ЈП “Комград” Бачка Топола Програмом пословања за 2020.годину, планира укупне приходе у висини од 204.696 хиљаде динара. Планирани ниво прихода у 2020.години је за 10 % већи у односу на процену остварења у 2019.години.

Однос планираних прихода за 2020.години реализованих прихода за 2019.годину је дат у табели:

|  |  |  |
| --- | --- | --- |
|  | реализација за 2019 | План за 2020 |
| Пословни приходи | 179.025 | 203.896 |
| Финансијски приход | 3.505 | 500 |
| Остали приходи | 100 | 300 |

Највеће учешће, од 96% у укупним приходима имају приходи од основне делатности, Приходи од вршења основне делатности - Процењени приходи од услуга испоруке чисте воде, одвођења, пружање димњичарске услуге, погребне услуге, услуге хватања паса луталица, испорука топлотне енергије.

**5.2 ПЛАНИРАНИ РАСХОДИ**

Предузеће за 2020.годину планира укупан ниво расхода у висини од 203.696 хиљаде динара. Планирани ниво расхода у 2020.години је за 12,08% већи у односу на реализацију у 2019.години.

Однос планираних расхода за 2019.години реализованих расхода за 2018.годину је дат у табели:

|  |  |  |
| --- | --- | --- |
|  | реализација за 2019 | План за 2020 |
| Пословни расходи | 178.682 | 203.392 |
| Финансијски расходи | 5 | 4 |
| Остали расходи | 400 | 300 |

Планирана структура укупних расхода је следећа:

1. Трошкови материјала

2. Трошкови зарада, накнада зарада и остали лични расходи

3. Трошкови амортизације и резервисања

4. Трошкови производних услуга

5. Нематеријални трошкови

6. Финансијски расходи

7. Остали расходи

**5.3 БИЛАНС СТАЊА Прилог 3**

**5.4 БИЛАНС УСПЕХА Прилог 3а**

**5.5 ПЛАНИРАНИ ТОКОВИ ГОТОВИНЕ Прилог 3б**

Стање готовине на дан 31.12.2020.године, планирано је у износу од 11.300 хиљада динара. Планирани токови готовине по кварталима усклађени су са очекиваним приливима и одливима новчаних средстава из пословне, инвестиционе и активности финансирања.

**5.6 ОБРАЗЛАГАЊЕ СТРУКТУРЕ ПЛАНИРАНИХ ПРИХОДА И РАСХОДА**

**ПРИХОДЕ ПЛАНИРАТИ НА ОСНОВУ ВАЖЕЋЕ ОДЛУКЕ О ЦЕНАМА НА КОЈУ ЈЕ САГЛАСНОСТ ДАЛА ЈЕДИНИЦА ЛОКАЛНЕ САМОУПРАВЕ**

Планирање прихода треба да буде на основу важеће одлуке о ценама на коју је сагласност дала једница локалне самоуправе. Али приходе нећемо пројектовати искључиво по важећем ценовнику, него ћемо укалкулисати и њихове корекције. Приходе и расходе треба планирати ипак на планским ценама, и то јако опрезно планирати, пошто од тога зависи да ли ћемо моћи покривати средстаа за масу зарада и других примања запослених, довољно средстава за јавне набавке, које се средства такође обезбеђују годишњим програмом.

**5.7 ЕЛЕМЕНТИ ЗА ЦЕЛОВИТО САГЛЕДАВАЊЕ ЦЕНА ПРОИЗВОДА И УСЛУГА**

Цене утврђује надлежни орган оснивача, Општинско веће, а цене су годинама уназад лимитиране. На формирање цена услуга предузећа директно утичу: трошкови горива и мазива, трошкови резервних делова, трошкови гума, трошкови зарада запослених, трошкови амортизације, трошкови одржавања опреме и возила, трошкови регистрације и осигурања. Поред трошкова који су уско везани за обављање делатности, постоје трошкови и који додатно утичу на економичност, а ради се о трошковима који произилазе из законских регулатива, а односе се на образовање комисија и отварање бесплатних линија за потребе потрошача.

Општинско веће је дана 14.02.2019. године, бр 38-1/2019-V донело Решење о давању сагласности на Одлуку о ценама JП „КОМГРАД” Бачка Топола, чија је примена одмах, с тим што су цене остале на нивоу од 01.01.2014.године. Из наведеног разлога, као и промена цена на тржишту, цене наших услуга планирамо повећати за 10%.

Цeнe услуга трeбa дa пoкривajу ствaрнe трoшкoвe JКП, укључуjући oдржaвaњe, кao и дeo инвeстициoних трoшкoвa, aли дa при тoмe oстaну eкoнoмски прихвaтљивe зa вeћину стaнoвништвa. Програм одржавања јавних површина и зимске службе би требало утврдити тако да покривају трошкове пружања комуналних услуга, то јест обављања комуналних делатности код којих се крајњи корисник не може утврдити. Годинама уназад се примењује вишегодишње планирање капиталних пројеката и њихова фазна реализација – до износа који су остварљиви и оправдани са финансијске и економске тачке гледишта, уз максимално избегавање кредитних ангажмана.

**5.8 ПРИХОДИ ЛОКАЛНЕ САМОУПРАВЕ - НАМЕНА КОРИШЋЕЊА СРЕДСТАВА**

ЈП Комград не планира и није корисник било које врсте субвенције. Збир укупних тражених средстава из буџета општине треба да задржи ниво планираних средстава у ребалансу буџета општине у 2019.години. Наиме, обзиром на ограничена средства локалних буџета из којих се финансира одржавање јавног зеленила и друге делатности код којих није и неможе бити идентификован крајњи корисник – одржавање чистоће, одржавање некатегорисаних путева, зоохигијена) на овој делатности чак и у оптшинама у којима су за ову намену надпросечно издвајају, комунална предузећа због недовољних прихода по правилу могу остварити губитке.

Средства из буџета Општине Бачка Топола за 2020.годину су предвиђена за инвестиционо одржавање и за редовно одржавање. За сваку услугу као што смо радили и у 2020.години, ћемо склопити уговор са Општином. Исплата ће се врши на основу изведених радова и испостављених рачуна.

|  |  |  |  |
| --- | --- | --- | --- |
| **ОПИС СТАВКИ** | **ПЛАНИРАНА СРЕДСТВА У 2019.ГОДИНИ** | **ОСТВАРЕНО У 2019.ГОДИНИ** | **ПЛАНИРАНО СРЕДСТВА У 2020.ГОДИНИ** |
| ОДРЖАВАЊЕ ЧИШТОЋЕ | 9.000.000 | 8.948.222 | 11.500.000 |
| ИЗГРАДЊЕ ГРАДСКЕ ВОД.МРЕЖЕ | 7.307.629 | 5.411.095,81 | 7.307.000 |
| ЗИМСКА СЛУЖБА | 3.000.000 | 2.758.731,61 | 4.000.000 |
| ТРАНСПОРТ УГИНУЋА | 840.000 | 728.000 | 840.000 |
| САКУПЉАЊЕ ПАСА ЛУТАЛИЦА | 1.449.000 | 1.444.141 | 2.000.000 |
| ПРИКЉУЧЕЊА НА ВОДОВОД | 6.000.000 | 873.600 | 5.000.000 |
| РЕКУЛТИВАЦИЈА ДИВЉЕ ДЕПОНИЈЕ | 6.999.960 | 6.806.072 | 8.000.000 |
| ОДРЖАВАЊЕ НЕКАТЕГОРИСАНИХ ПУТЕВА | 996.000 | 752.100 | 1.000.000 |
| ОДРЖАВАЊЕ БАНКИНА | 1.500.000 | 1.497.540 | 1.500.000 |
| УРЕЂЕЊЕ ЈАРКОВА | 5.000.000 | 1.441.509 | 3.000.000 |
| ПОВЕЋАЊЕ КАПАЦИТЕТА ФАБРИКЕ ВОДЕ | - |  | 60.000.000 |

Одржавање чистоће у износу од 11.500.000,00 динара се односи на чишћење јавних површина, кошење, сакупљање лишћа на територији града, на трговима, на језеру, на гробљима.

Зимска служба у износу од 4.000.000,00 динара се односи на услуге Зимске службе, у складу са Оперативним програмом.

Трошкови транспорта угинућа подразумевају путне трошкове и сакупљање животињског леша.

Сакупљање паса луталица обухвата хватање и збрињавање паса луталица, трошкове ветеринарске услуге, вакцинисање, итд.

Реконструкција водовода се односи на поправке водоводне мреже, санације.

Рекултивација депоније подразумева уређење дивље депоније на територији Општине.

Одржавање некатегорисаних путева се односи на уређење атарских путева.

Под ставком одржавање банкине подразумева се уређење банкине на територији Општине.

Прикључење на водовод подразумева прикључке корисника на нове водоводне прстенове.

Чишћење и одржавање отворених атмосферских канала се врши на основу годишњег програма пословања, по приоритетима.

За ове намене се закључује уговор, а исплата се врши на основу радних налога, записника и осталих валидних докумената.

1. **ПЛАНИРАНИ НАЧИН РАСПОДЕЛЕ ДОБИТИ**

Циљ оснивања сваког предузећа као посебног економског субјкета јесте да оствари одређне резултате- то јест добит. То проистиче из чињенице да је предузеће основни привредни субјект, а привредна активност обавља се са циљем задовољавања потреба људи. Као циљ пословања предузећа поставља се стварање производа којима се могу задовољити друштвене потребе. Зато се производ поред добити сматра резултатом пословања.

Расподел добити се односи на који начин је утрошена добит у претходним периодима. Расподела добити ће се вршити у складу са чланом 58. Закона о јавним предузећима и у складу са Оснивачким актом ЈП „Комград”. Одлуку о начину расподеле добити доноси Надзорни одбор Предузећа, уз сагласност Скупштине Општине Бачка Топола. Део планиране добити за 2020. годину ћемо у складу са Одлуком усмерити оснивачу, и уплаћује се на рачун прописан за наплату јавних прихода до 30.новембра 2021.године, а остатак дела у складу са одлуком Надзорног одбора, биће усмерен на побољшање ликвидности, и побољшање материјалног стања радника у комуналној сфери.

У 2014. године ЈП „Комград” је остварило 16.611 хиљаде динара, у 2015.години 17.626 хиљаде динара, а тек од 2016.године је релизованa прва уплата оснивачу у износу од 8.813 хиљаде динара, док је у 2017.години тај износ био 13.514.863 динара. У 2018.години исти је уплаћен у износу од 10.665 хиљада динара који се однсоио на 2017.годину. У 2019.годнини износ који се уплаћује оснивачу ће износити 3.388.939,27 динара. У 2020.години процена да ћемо уплатити оснивачу 2.500 хиљаде динара.

1. **План зарада и запошљавања**

Закон о јавним предузећима прописује да годишњи програм мора да садржи план зарада, маса зараде, и план запошљавања. Исто тако је предвиђено да пре исплате зараде обавезно оверава образац за контролу обрачуна и исплате зарада. То јест Законом о јавним предузећима је предвиђено да јавно предузеће не може исплатити зараду све док оснивач то јест надлежни орган јединице локалне самоуправе не провери да ли је у релизацији исплате дошло до одступања или пробијања планиране масе. Маса за зараде је планирана на основу планираног броја запослених који треба да буде усклађен са Одлуком о максималном броју запослених. У смерници је предвиђено да ће бити укинуто умањење плате за 5%, тиме ће престати и обавеза уплате у буџет Републике Србије. Ова промена ће бити у интересу запослених, тако ће се за толико повећати њихова примања, али то неће имати утицај на укупне трошкове, јер само престаје обавеза уплате обрачунатог износа на прописан рачун будџета РС. Друга промена се односи на минималну цену зарада тако да ће у 2020.години гарантована минимална зараде уместо 155,30 динара у нето износу ће бити 172,54 динара по радном часу. Узимајући све горе наведено, за 2020.годину се не планира исплата солидарне помоћи, мера која се спроводила ради ублажавања материјалног положаја, и која је била предвиђена као неки вид компензације за умањење основних зарада.

Трошкови запослених обухватају комплетне персоналне трошкове, односно зараде, ангажовање по уговорима и остала лична примања. Маса за зараде је планирана на основу планираног броја запослених који је усклађен са Одлуком о максималном броју запослених на неодређено време у систему локалне самоуправе Општине Бачка Топола за 2019.годину.

Приликом пројекције, новчана маса за исплату зарада запосленим лицима сачињена је на основу укупног броја запослених узимајући у обзир број извршилаца, годишњи фонд часова рада, коефицијент радног места запосленог. У складу са Појединачним колективним уговором о правима, обавезама и одговорностима запослених код послодавца ЈП „Комград“Бачка Топола предвиђено је у члановима 54. 55.,56., 57. и 58., начин обрачуна зарада и предвиђено је да вредност часа се утврђује истовремено са доношењим програмом пословања, тако вреднoст радног часа је једнака са фондом часова рада за месец на који се односи, пута 143 динара.

Недостајућа радна снага ангажује се преко уговора о привремено – повременим пословима и на основу уговора о делу. Трошкови накнада за лица ангажована по уговору о делу и на привремено повременим пословима су планирана у складу са законским ограничењима у износу и броју извршилаца. У 2020.години нису планирана средства за исплату отпремнина запослених који остварују услове за одлазак у пензију. Трошкови уговора о делу планирани су у мањем износу у односу на процену, и односе се на накнаду за рад члана Комисије за рекламације из Удружења за заштиту потрошача, на адвокатска заступања пред судовима, ветеринара. Трошкови привремених и повремених послова су планирани у износу од 2.000.000 динара. Уговор о делу је планиран у износу од 1.500.000 – за прикључак на грејање, услуге хлорисања. Јубиларне награде у износу од 1.700.000 динара за запослене, а у складу са чланом 69. Посебног колективног уговора за јавна предузећа у комуналној делатности на територији Републике Србије („Сл.Гласник РС“бр.27/2015), као и Анексима уговора о раду који су усаглашени са одредбама закона и колективним уговором. Трошкови превоза запослених на посао и са посла су планирани у износу од 1.600.000 динара за 14 % више у односу на процену истих у 2019.години.

Трошкови за службена путовања, трошкови дневница нису планирани за 2020.годину, а накнада трошкова на службеном путу је планирана у износу од 50.000 динара.

Трошкови накнада чланова Надзорног одбора за 2020.годину планирани су у износу од 740.508 динара. Прилог 10.

Предузеће је учествовало и даље ће учествовати у програму ангажовања правоснажно осуђених лица на друштвено користан рад. У 2019.години у предузећу је било ангажовано 4 лица. Ова акција може да се настави и у наредном периоду.

Табеларни приказ је у прилогу 5.(трошкови запослених)

**7.1 Структура запослених**

До доношења Фискалне стратегије и коригованог Упутства за припрему буџета локалне власти за 2020.и наредне две године у планирању броја запослених и масе средстава за зараде у 2020.години мора се задржати ниво из 2019.године.

Знајући да код јавних комуналних предузећа кадровски капацитет је у последњих неколико година под дејством рестриктивних прописа – забрана запошљавања од 2013.године, кадровска структура је и видно ослабљена. Основни је проблем да немамо довољно оперативних, теренских радника као што су смећари, гробари, зидари, водоинсталатери, који су неопходни за функционисање јавног предузећа. Број и стурктура запослених мора да остане и у 2020.години.

Препорука је да буџетски корисници у буџетској процедури преиспитају и потребу смањења других накнада за рад, које нису обухваћене Законом (уговори о делу, уговори о привремено повременим пословима и др).

Број запослених је у прилогу 6.

Пројектована просечна старост запослених у 2020.години ће бити 48,68 година, а код запослених у основној делатности (производњи) и више. Од укупног броја запослених 23 % има преко 50 година, а 58 % има стаж дужи од 25 година, од броја запослених чине 12% жене. Недостајући кадрови су углавном у основној делатности и то од полуквалификованих до висококвалификованог стручног кадра. С обзиром на сврху постојања Предузећа – квалитетно и непрекидно пружање услуга испоруке питке воде, као и услуга одвођења и пречишћавања отпадних вода, Предузеће обавља делатност од виталног значаја по здравље и безбедност својих корисника, те је неопходна изузетно квалификована и стручна радна снага. Половина ефективног радног времена запослених оствари се на реализацији основне делатности, односно на пословима из делокруга ресора производње. Преостали део радног времена предвиђен је за послове подршке и логистике процесима производње. Како би остварили наведене циљеве, у току 2020.године су планиране активности на усавршавању запослених уз трошкове стручног оспособљавања (као што смо провели у 2019. години: обука за добробит животиња, обавезна обука за возаче, учешће на семинарима, итд.) Наведени трошкови, који се односе на усавршавање запослених како би могли извршавати своје радне задатке, обухватају следеће: стручну обуку запослених у складу са захтевима стандарда, стручно оспособљавање за примену техничких стандарда и упутстава у делатности предузећа, оспособљавање запослених за пружање прве помоћи, трошкове стручних семинара на које ће запослени бити упућивани током године. Предузеће ће настојати да оптимизује структуру запослених и да интерном прерасподелом послова и запослених изврши остварење утврђених циљева. Табеларни приказ је дат у прилогу 7.

**Динамика** - Програмом пословања ЈП „Комград” Бачка Топола за 2020.годину планирани број запослених је 91, од којих је по одлуци о максималном броју запослених, могући број запослених на неодређено време 69 (73). У случају реализације већих инвестиција или пак у случају повећања физичког обима посла – услуга – организовано пружање комуналних услуга и у осталим насељеним местима општине Бачка Топола, у том случају ће планирани број запослених бити 91. Након одласка у пензију запослених, планира се пријем лица у радни однос на одређено време. У складу са напред наведеним, Програмом пословања ЈП „Комград“Бачка Топола за 2020.годину планира ангажовање радника по уговору о делу (члан Комисије за решавање рекламација корисника, за заступништво пред судовима, ветеринара, техничара, ложача), и 4 лица на привременим и повременим пословима, који ће надоместити недостатак радне снаге на пословима у производњи и администрацији. ЈП „Комград” има специфичну улогу код обављања комуналних делатности, и у предстојећем периоду ћемо и даље посветити пажњу организацији дежурних служби, јер као што је познато због специфичности делатности овог предузећа, неопходно је обезбедити у одређеним сегментима делатности присутност у току свих 365 дана у години и то 24 сата дневно.

Табеларни приказ је у Прилогу 8.

1. **Кредитна задуженост**

ЈП „Комград” нема кредитну задуженост и не планирамо овај начин финансирања. (Прилог 12.)

1. **Планиране набавке**

Планирана финансиијска средства за набавку добара, радова и услуга за 2019.годину, односно за период 2019-2021 треба орпезно предвидети, јер у сваком моменту морамо имати покриће набавке.

За водовод и канализацију ћемо планирати резервене делове за пречистач, пумпе и одржавање пумпи, фекалну пумпу за црпну станицу, уређај за детекцију цурења и подземних инсталација, водоводни материјал, водомере, материјал за канализацију, алат и ситан инвентар, као и возило теретно за раднике. Набавићемо и малу мобилну лабораторију за узорковање воде, за брже резултате. За службу за одржавање зелених површина ћемо предвидети нову косилицу, самоходну, и услугу одржавања косилице, као и дрвеће и украсно биљке, као и неопходну опрему и алат. У плановима је и безбедоносна радна заштитна одећа и обућа, као и заштитна опрема. Набавка половне радне машине за одржавање депоније – булдожер или утоваривач. Набавићемо и службено возило. Планирана је и набавка опреме за гробље као и проширивање гробних места. Одржавање капела и 1. фаза реалаизације по плану. Требаће нам и половно пик-ап и путничко возило за теренски рад. Санацију дворишта нисмо успели извршити у 2019.години, тако да ће то бити предвиђено и у 2020.години, као и надстрешница. Од материјала ћемо за зимску службу набавити со и ризлу. Набавићемо гориво, струју и гас од енергената. Прилог 13.

1. **План капиталних улагања**

Започете односно планиране, а нереализоване инвестиције претходне три године ћемо наставити.

У 2018.години смо извршили ревитализацију фабрике воде, као наставак томе, у 2019.години према Елаборату o зонама санитарне заштите, завршено је бушење два бунара. Бушење је извршено у циљу решавања проблема недостатка воде за водоснабдевање насеља. Тако је добијено експлоатациони капацитет бунара око 12л/с. Даљи корак би требало да буде проширење капацитета Фабрике воде, али још тражимо најоптималније решење, што се технологија тиче.

У 2019.години смо наручили свеобухватне планове у којима смо предвидели унутрашње, али и спољашње радове за гробља. Припремне радове смо започели у овој години, што ћемо наставити у наредној.

У дворшном делу Комграда треба извести асфалтирање на основу планове и уредити суседну парцелу, где смо рушили стамбену зграду.

У складу са Законом о јавним предузећима и на основу Закона о локалним самоуправа, на територији једне општине само једно јавно предузеће може да обавља једну врсту комуналне делатности, сходно томе, пратећи општинске планове, краткорочне, дугорочне планове, јавно предузеће „Комград” ће постепено преузети одговорност и вршиће одржавање зелених површина, зимску службу, снабдевање грађана водом и пречишћавање отпадних вода и изношење смећа. За овакво проширење неопходно је узимати у обзир да ћемо повећати кадровску структуру, мораћемо повећати сталне трошкове. Након утврђивања чињеничног стања, пројектоваћемо трошкове за инвестиције. Прилог 14.

1. **Критеријуми за коришћење средстава за посебне намене, спонзорства, донације, хуманитарне акције, спортске активности, репрезентацију, рекламу, пропагану и остало**

По упуство за састављање планова, предвиђено је да она морају да остану на нивоу од 2019.године. Тако ове ставке нећемо повећати ни у наредној години. Средства за спонзортво и за донације ни за 2020.годину неће бити планирана. За рекламни и пропагандни материјал се планира, за објављивање информација од општег интереса у укуном износу од 200.000 динара. Сваки вид оглашавања ћемо извршити на територији општине Бачка Топола и то уз сагласности оснивача, у ствари уз сагласност Општинског већа. ЈП Комград ће обезбедити јавности у његовом раду, кроз објављивање информације о Програму пословања, извештаје, као и друге информације од значаја за јавност, на својој интернет страници, као и на друштвеним мрежама. Имаћемо додатне трошкове за божићне поклоне. Средства за репрезентацију обухватају божићни ручак радницима, пријем Деда мраза за децу запослених. У ставку под остало ће бити планирана средства за набавку кафе и чајева и воде за раднике. Прилог 15.

1. **ЕДУКАТИВНЕ РАДИОНИЦЕ**

Јавно предузеће „Комград” је у својим визијама тачно одредило да поред што смо сервис грађана, дужни смо и да едукујемо грађане. Ову дугорочну акцију смо започели у априлу 2018.године у предшколским групама ПУ „Бамби” и наишли на веома позитиван став од стране наших најмлађих суграђана на тему селективног одлагања отпада. Резултат ове акције, која је спроведена у 13 предшколских група у Бачкој Тополи, била је изложба радова на тему сакупљања отпада. Веома добра сарадња путем ових акција остварена је са ПУ „Бамби” и овдашњим Домом културе у чијим просторијама је поводом Светског дана заштите животне средине уприличена поменута изложба. Исти ти дечији радови сада улепшавају ЈП „Комград”, пошто су истакнути у ходнику предузећа.

Намера нам је да едукативне радионице проширимо и на околна насеља, првенствено у предшколској установи, а касније да проширимо и на остале образовне установе. Сматрамо да се са едукацијом креће од малих ногу и стога се надамо да ће сви који прођу кроз наш програм временом постати еколошки свесни одрасли људи, којима ће бити значајно у каквом окружењу живе. Исто тако партнери у овим активностима и реализацији ове наше мисије биће, пре свега, наши суграђани, али и остале институције у општини Бачка Топола.

Исто тако, веома значајним сматрамо и учешће нашег предузећа на манифестацијама у општини, па смо тако учествовали на Бачкотополском дечијем дану. У предстојећем периоду планирамо да се одазовемо позиву свих институција, као и цивилних организација са којима желимо да учврстимо сарадњу.

Едукацију смо спровели и постављањем жутих и плавих контејнера на неколико локација у граду. Жуте са намером да грађани у њих одлажу пластичну амбалажу, а плаве за сакупљање папира. Ову акцију планирамо наставити и у 2020.години, те жуте и плаве контејнере поставити на још неколико локација, као и проширити акцију постављањем контејнера за сакупљање стаклене амбалаже. На тај начин ћемо направити корак више у едукацији грађана за селективно одлагање отпада.

Осим едукације, желимо да успоставимо квалитетну и обострано корисну комуникацију са грађанима општине Бачка Топола, а пре свега са корисницима наших услуга, па намеравамо унапређење свих видова комуникације, као што је наша Facebook и web страница, а лични пријем корисника такође је могућност путем које грађани могу да нам се обрате.

1. **ЗАКЉУЧАК**

Наш слоган ће и надаље бити „удовољи грађанима и учини град лепшим местом за живот”. Посла у општини Бачка Топола има на претек, али у ЈП Комград сматрамо да уколико почнемо заједно да делујемо у интересу наше заједнице, можемо много више, квалитетније постићи и бити пример другима.